S-987/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 21. júní 2011, á hendur E-kk-þgf B-kk-þgf I-kk-þgf, kt. 160373-3189 og Ó-kvk-þgf Ö-kvk-þgf B-kvk-þgf, kt. 190887-2279, báðum til heimilis að Þóristúni 1, Selfossi, fyrir eftirtalin brot framin í félagi :

I.

Fyrir þjófnað, með því að hafa fimmtudaginn 19. maí 2011, í verslun ÁTVR við Skútuvog 2 í Reykjavík, stolið áfengispela af gerðinni Hot n' Sweet að verðmæti 3.450 krónur, en E-kk-nf tók flöskuna og rétti Ó-kvk-þgf sem setti flöskuna inn á sig áður en þau gengu út úr versluninni án þess að greiða fyrir flöskuna.

Þetta telst varða við 244. gr. almennra hegningarlaga nr. 19/1940.

II.

Fyrir þjófnað, með því að hafa þriðjudaginn 17. maí 2011, farið inn í bílskúr við Markarveg 1 í Reykjavík og stolið leðurjakka, fartölvu af gerðinni Apple, flakkara, armbandsúri af gerðinni Hennessy, rakvél og nokkrum hringjum.

Þetta telst varða við 244. gr. almennra hegningarlaga nr. 19/1940.

III.

Fyrir nytjastuld, með því að hafa miðvikudaginn 11. maí 2011, í heimildarleysi, tekið bifreiðina OM-987 til eigin nota og ekið henni um götur borgarinnar uns lögregla stöðvaði för hans við verslun Krónunnar í Skógarlind 2 í Kópavogi.

Þetta telst varða við 1. mgr. 259. gr. almennra hegningarlaga nr. 19/1940.

IV.

Fyrir þjófnað, með því að hafa fimmtudaginn 24. febrúar 2011, farið inn raðhúsíbúð við Álfaheiði 2a í Kópavogi og stolið skartgripum, tölvumús, tveimur farsímahleðslutækjum, farsíma af gerðinni Sony Ericson, DVD spilara af gerðinni Philips og fartölvu af gerðinni Dell, samtals að verðmæti um 442.000 krónur.

Þetta telst varða við 244. gr. almennra hegningarlaga nr. 19/1940.

Á hendur E-kk-þgf B-kk-þgf fyrir eftirtalin brot:

V.

Fyrir þjófnað, með því að hafa þriðjudaginn 24. maí 2011, farið inn í einbýlishúsið við Neðstaleiti 13 í Reykjavík, með því að fara inn um glugga á húsinu, og stolið fartölvu af gerðinni HP og Ipod tónlistarspilara.

Þetta telst varða við 244. gr. almennra hegningarlaga nr. 19/1940.

VI.

Fyrir fíkniefnalagabrot, með því að hafa miðvikudaginn 11. maí 2011, í bifreiðinni OM-987 þar sem hún stóð á bifreiðastæði við Skógarlind 2 í Kópavogi, haft í vörslum sínum 1,89 g af kannabisefni.

Þetta telst varða við 2. gr., sbr. 5. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

VII.

Fyrir þjófnað, með því að hafa mánudaginn 9. maí 2011, í verslun Hagkaups, Smáralind í Kópavogi, stolið vörum að verðmæti 3.742 krónur, með því að stinga vörunum ofan í poka sem hann hafði meðferðis og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

VIII.

Fyrir þjófnað, með því að hafa mánudaginn 18. apríl 2011, í verslun Hagkaups, Kringlunni í Reykjavík, stolið snyrtivörum að verðmæti 18.171 króna, með því að stinga vörunum ofan vasa og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

IX.

Fyrir þjófnað, með því að hafa mánudaginn 18. apríl 2011, í verslun ÁTVR við Hagasmára 1 í Kópavogi, stolið tveimur áfengisflöskum af gerðunum Bailey's og Chivas Regal, samtals að verðmæti 8.540 krónur, með því að stinga flöskunum í poka og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

X.

Fyrir þjófnað, með því að hafa fimmtudaginn 24. febrúar 2011, í verslun 11-11 við Þverbrekku 8 í Kópavogi, stolið grilluðum kjúkling og heilsusafa, samtals að verðmæti 1.460 krónur.

Þetta telst varða við 244. gr. almennra hegningarlaga nr. 19/1940.

XI.

Fyrir tilraun til þjófnaðar, með því að hafa miðvikudaginn 23. febrúar 2011, í auðgunarskyni, farið inn í íbúðina að Borgartúni 30b í Reykjavík en horfið á braut er hann varð húsráðanda var.

Þetta telst varða við 244. gr. almennra hegningarlaga nr. 19/1940, sbr. 20. gr. laganna.

XII.

Fyrir þjófnað, með því að hafa miðvikudaginn 23. febrúar 2011, í félagi við S-kk-þf Ö-kk-þf I-kk-þf, brotist inn í húsnæði fyrirtækisins Jónsson og Lemack við Laugaveg 26 í Reykjavík, með því að brjóta rúðu í húsnæðinu, og stolið fartölvu af gerðinni Dell og tölvu af gerðinni iMac, samtals að verðmæti um 300.000 krónur.

Þetta telst varða við 244. gr. almennra hegningarlaga nr. 19/1940.

XIII.

Fyrir þjófnað, með því að hafa sunnudaginn 6. febrúar 2011, í verslun Nóatúns við Þjóðhildarstíg 2-4 í Reykjavík, stolið nautalund að verðmæti 4.707 krónur, með því að stinga lundinni inn á sig og ganga út úr versluninni án þess að greiða fyrir hana.

Þetta telst varða við 244. gr. almennra hegningarlaga nr. 19/1940.

XIV.

Fyrir þjófnað, með því að hafa þriðjudaginn 25. janúar 2011, í verslun Hagkaups, Skeifunni í Reykjavík, stolið geli af gerðinni Durex og gleðihring af gerðinni Durex, samtals að verðmæti 1.950 krónur, með því að stinga vörunum inn á sig og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

XV.

Fyrir þjófnað, með því að hafa mánudaginn 24. janúar 2011, í verslun Hagkaups, Smáralind í Kópavogi, stolið skyrtu og rakvél af gerðinni Philips, samtals að verðmæti 18.989 krónur, með því að stinga vörunum inn á sig og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Á hendur Ó-kvk-þgf Ö-kvk-þgf fyrir eftirtalin brot:

XVI.

Fyrir þjófnað, með því að hafa mánudaginn 16. maí 2011, í verslun ÁTVR við Dalveg 2 í Kópavogi, stolið áfengispela af gerðinni Smirnoff að verðmæti 3.465 krónur, með því að stinga pelanum inn á sig og ganga út úr versluninni án þess að greiða fyrir hann.

Þetta telst varða við 244. gr. almennra hegningarlaga nr. 19/1940.

XVII.

Fyrir þjófnað, með því að hafa þriðjudaginn 19. apríl 2011, í verslun ÁTVR við Dalveg 2 í Kópavogi, stolið áfengispela af gerðinni Smirnoff að verðmæti 3.465 krónur, með því að stinga pelanum inn á sig og ganga út úr versluninni án þess að greiða fyrir hann.

Þetta telst varða við 244. gr. almennra hegningarlaga nr. 19/1940.

XVIII.

Fyrir þjófnað, með því að hafa laugardaginn 16. apríl 2011, í verslun ÁTVR við Austurstræti 10a í Reykjavík, stolið áfengisflösku af gerðinni Life Club Classic vodka af að verðmæti 3.123 krónur, með því að stinga flöskunni inn á sig og ganga út úr versluninni án þess að greiða fyrir hana.

Þetta telst varða við 244. gr. almennra hegningarlaga nr. 19/1940.

XIX.

Fyrir fjársvik, með því að hafa sunnudaginn 20. febrúar, blekkt starfsfólk í neðangreindum verslunum N1, með framvísun á viðskiptakorti S-x-x T-x-x hjá N1 og J-kvk-nf B. K-kvk-nf var skráður handhafi að, og svikið út vörur, samtals að fjárhæð 87.661 króna, og þannig látið skuldfæra andvirði varanna á kortareikning S-x-x T-x-x:

1. Verslun N1 við Ártúnshöfða í Reykjavík verslað fyrir samtals 28.459 krónur.

2. Verslun N1 við Skógarsel í Reykjavík verslað fyrir samtals 15.516 krónur.

3. Verslun N1 við Borgartún í Reykjavík verslað fyrir samtals 310 krónur.

4. Verslun N1 við Bíldshöfða verslað fyrir samtals 24.940 krónur.

5. Verslun N1 við Stórahjalla í Kópavogi, í þrjú skipti, verslað fyrir samtals 18.466 krónur.

Telst þetta varða við 248. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar. Jafnframt er þess krafist að gerð verði upptæk 1,89 g af kannabisefni, skv. 6. mgr. 5. gr. laga nr. 65/1974, sem hald var lagt á.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Einkaréttarkröfur.

Í IX. kafla ákæru er gerð á hendur ákærða E-kk-þgf B-kk-þgf krafa af hálfu Áfengis- og tóbaksverslun ríkisins um að ákærði verði dæmdur til að greiða samtals 8.540 krónur auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi til 11. júní 2011 en síðan dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Jafnframt er gerð krafa um greiðslu lögmannskostnaðar.

Á hendur ákærðu, Ó-kvk-þgf Ö-kvk-þgf, eru einnig gerðar í málinu einkaréttarkröfur. Við brot í XVII. og XVIII. lið er gerð krafa af hálfu Áfengis- og tóbaksverslun ríkisins um að ákærða verði dæmd til að greiða samtals 10.053 krónur auk vaxta samkvæmt 8. gr. laga um vexti og verðtryggingu nr. 38/2001 af 3.465 krónum frá tjónsdegi til 16. júní 2011 en síðan dráttarvaxta samkvæmt 1. mgr. 6. gr., sbr. 9. gr. sömu laga til greiðsludags og af 3.123 krónum frá 16. apríl 2011 til 19. apríl 2011 og af 6.588 krónum frá þeim degi til 11. júní 2011. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Jafnframt er gerð krafa um greiðslu lögmannskostnaðar. Þá er jafnframt gerð einkaréttarkrafa af hálfu S-x-x T-x-x um að ákærða greiði skaðabætur að fjárhæð 87.661 króna, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 20.02.2011 þar til mánuður er liðinn frá birtingu kröfunnar en síðan dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjenda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu er sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði, E-kk-nf B-kk-nf, er fæddur í mars 1973 og á hann langan sakaferil að baki, eða allt frá árinu 1990. Hefur ákærði margsinnis verið dæmdur fyrir auðgunarbrot, auk annarra brota. Þann 25. september 2008 var ákærði dæmdur í 8 mánaða fangelsi fyrir þjófnað, fíkniefnalagabrot og umferðarlagabrot. Þá var hann 1. desember sama ár dæmdur í 12 mánaða fangelsi fyrir tilraun til ráns og brot gegn valdstjórninni. Í máli þessu er ákærði sakfelldur fyrir 13 þjófnaðarbrot og tilraun til þjófnaðar, auk annarra brota. Verður refsing ákærða tiltekin eftir reglum 77. gr. almennra hegningarlaga. Hafa eldri dómar fyrir auðgunarbrot ítrekunaráhrif í málinu, sbr. 71. gr. og 255. gr. almennra hegningarlaga. Ákærði sýndi af sér einbeittan ásetning við framningu brotanna, sem voru framin í samfelldum brotahrinum. Hófst brotahrinan nánast um leið og ákærði lauk afplánunar eftirstöðva 12 mánaða fangelsisdómsins frá 1. desember 2008. Ákærði telst vera síbrotamaður samkvæmt 72. gr. almennra hegningarlaga. Telst refsing ákærða hæfilega ákveðin fangelsi í 2 ár.

Verjandi ákærða hefur lagt til að til skoðunar verði tekið hvort ástæða sé til að dæma ákærða í skilorðsbundna refsingu bundna því skilyrði að ákærða verði gert að dvelja á hæli í tiltekinn tíma til að venja hann af neyslu áfengis eða deyfilyfja, en áfengis- og fíkniefnaneysla ákærða sé ástæða þess að sakaferill ákærða sé með þeim hætti er fram kemur í sakavottorði. Að beiðni ákærða og með samþykki ákæruvalds vann P-kk-nf T-kk-nf sálfræðingur skýrslu um ákærða sem dagsett er 20. febrúar sl. Leggur sálfræðingurinn til slíkt úrræði fyrir ákærða í ljósi sjúkdómssögu hans. Ákveður dómurinn á grundvelli þessa vottorðs að binda refsingu ákærða bæði almennu skilorði og skilyrði samkvæmt 4. tl. 3. mgr. 57. gr. almennra hegningarlaga og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja. Skal ákærði hefja slíka dvöl innan viku frá uppkvaðningu dómsins, ella sé um rof á þessu skilyrði dómsins að ræða. Komi til þess að ákærði afpláni refsinguna kemur óslitið gæsluvarðhald ákærða frá 25. febrúar 2011 til 7. apríl 2011 og 25. maí 2011 til dagsins í dag til frádráttar refsingu.

Ákærða Ó-kvk-nf A-kvk-nf hefur ekki áður gerst sek um refsiverða háttsemi svo kunnugt sé. Með hliðsjón af sakaferli hennar, greiðlegri játningu og þeirra brota sem hún hefur verið sakfelld fyrir er refsing hennar hæfilega ákveðin fangelsi í 2 mánuði. Verður það bundið skilorði með þeim hætti er í dómsorði greinir.

Ákærði E-kk-nf B-kk-nf hefur samþykkt skaðabótakröfur í málinu. Verða þær dæmdar með þeim hætti er í dómsorði greinir.

Ákærða Ó-kvk-nf A-kvk-nf hefur einnig samþykkt skaðabótakröfur í málinu. Verða þær dæmdar með þeim hætti er í dómsorði greinir.

Með vísan til lagaákvæða í ákæru eru upptæk gerð fíkniefni með þeim hætti er í dómsorði greinir.

Ákærði E-kk-nf B-kk-nf greiði málsvarnarþóknun skipaðs verjanda síns, að meðtöldum virðisaukaskatti, svo sem í dómorði er mælt fyrir um. Með sama hætti greiði ákærða Ó-kvk-nf A-kvk-nf málsvarnarþóknun skipaðs verjanda síns, að meðtöldum virðisaukaskatti, svo sem í dómsorði er mælt fyrir um.

Af hálfu ákæruvalds flutti málið S-kk-nf F-kk-nf S-kk-nf, fulltrúi lögreglustjórans á höfuðborgarsvæðinu.

D ó m s o r ð :

Ákærði, E-kk-nf B-kk-nf I-kk-nf, sæti fangelsi í 2 ár. Fresta skal fullnustu refsingarinnar og hún falla niður að liðnum 3 árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Framangreind frestun skal einnig bundin skilyrði 4. tl. 3. mgr. sömu lagagreinar og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja. Skal ákærði hefja slíka dvöl innan viku frá uppkvaðningu dómsins, ella er um rof á þessu skilyrði að ræða. Komi til afplánunar refsingar skal gæsluvarðhald ákærða frá 25. febrúar 2011 til 7. apríl 2011 og 25. maí 2011 til dagsins í dag koma til frádráttar refsingu.

Ákærða, Ó-kvk-nf A-kvk-nf B-kvk-nf, sæti fangelsi í 2 mánuði, en fresta skal fullnustu refsingarinnar og hún falla niður að liðnum 2 árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði E-kk-nf B-kk-nf, greiði ÁTVR 8.540 krónur í skaðabætur ásamt vöxtum samkvæmt 8. gr. laga nr. 38/2001 frá 18. apríl 2011 til 20. júní 2011 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Ákærði greiði ÁTVR 75.000 krónur í málskostnað.

Ákærða Ó-kvk-nf A-kvk-nf, greiði ÁTVR 10.053 krónur í skaðabætur ásamt vöxtum samkvæmt 8. gr. laga nr. 38/2001 af 6.588 krónum frá 16. apríl 2011 til 16. maí sama ár en þá af 10.053 krónum frá þeim degi til 20. júní 2011 en með dráttarvöxtum samkvæmt 1. mgr. 6. gr. sömu laga af fjárhæðinni frá þeim degi til greiðsludags. Ákærða greiði ÁTVR 75.000 krónur í málskostnað.

Ákærða Ó-kvk-nf A-kvk-nf, greiði S-x-x T-x-x 87.661 krónu í skaðabætur ásamt vöxtum samkvæmt 8. gr. laga nr. 38/2001 frá 20. febrúar 2011 til 11. apríl 2011 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Upptæk eru gerð 1,89 g af kannabisefni sem lagt var hald á við rannsókn málsins.

Ákærði E-kk-nf B-kk-nf greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 564.750 krónur. Ákærða Ó-kvk-nf A-kvk-nf greiði málsvarnarþóknun skipaðs verjanda síns S-kk-ef K-kk-ef K-kk-ef héraðsdómslögmanns, 200.800 krónur.

S-kk-nf S-kk-nf

--------------------- --------------------- ----------------------

Rétt endurrit staðfestir:

Héraðsdómi Reykjavíkur 13. júlí 2011.